160 



jelenlétéhez van kötve, a környéken minden szilfát tövestől kivágat- 

 nánk és minden gyökérhajtását gondosan megsemmisítenénk. Ilyen 

 messzeható és fáradságos irtó háborúra azonban aligha lesz vala- 

 mikor szükséges folyamodnunk. 



A már meglepett kukoricza-gyökereket természetesen nem 

 igon lehet hivatlan vendégeiktől megszabadítani. 



Dr. Horváth Géza. 



Az I. tábla magyarázata. 



(A 3-ik ábra természetes nagyságban ; a többi ábra mind nagyítva.) 



1 ábra. A szilfák levelein kora tavaszszal megjelenő fiatal Tetraueura Ulmi L. 



%. » A törzs-anya (forma fundatrix) csápja. 



3. » Egy szilfalevél két gubacscsal : a, zárt gubacs ; b, megnyílt gubacs 



4. » A kivándorló alak (forma migrans) csápja. 



5. » Sarjadzó alak (forma gemmans) . 

 6 » Ugyanannak csápja. 



7. » Bábhordó alak (forma pupifera). 



8. » Ugyanannak csápja. 



í) » Ilim, potroba végén a penissel. 



10. » Nőstény, belsejében a téli petével. 



11. » Téli pete, rajta a nőstény bőrével. 



Adatok Árvamegye lepkefaunájához. 



Árvamegye rovarfaunája majdnem teljesen ismeretlen. Elvétve 

 találunk ugyan itt-ott egyes adatokat, de azok sokkal csekélyebb 

 számúak, sem hogy e természeti szépségekben bővelkedő kis megye 

 rovarvilágáról legalább némi vázlatos képet nyújthatnának. Pedig a 

 hazai fauna érdekében igen óhajtandó volna, hogy ezen éjszaki 

 fekvésű, elkülönített terület állatvilága legalább részben felkutatva 

 és ismertetve legyen. 



Ez a körülmény indított arra, hogy az 1884 ik évi juliushó 

 elején Árvamegyébe menjek, és hogy az általam 15 nap alatt ott 

 gyűjtött lepkéknek névjegyzékét a jelen alkalommal közzétegyem. 



Magyarország megyéi között csak kevés dicsekedhetik olyan 

 szépen kikerekített földrajzi egységgel, mint Árvamegye, a mely minden 

 oldalról természetes határokkal van körülvéve. Délen a Liptói ha- 

 vasok, a Sip és Chocs hegységek, nyugaton az Árvái Magura, éjszakon 

 pedig a Babiagura eléggé szembetűnő természetes határt képeznek 

 egyfelől Liptó- és Trencsénmegye, másfelől Galiczia felé. Csak a megye 

 keleti széle látszik nyitottnak, de ott is feltűnik a 752 méternyi 



